**ПРОТОКОЛ № 11**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 01.04.2025 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Георги Ценов, Павел Колмаков, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъстват: Светлана Бошнакова и Пламен Найденов

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Полина Петкова - началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАдопълнителни точки в дневния ред на Комисията по атестиране и конкурси, за разглеждане: т. 19 – т. 24

РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Илияна Атанасова Целова - изпълняващ функциите „административен ръководител – районен прокурор“ на Районна прокуратура – Видин, във връзка с открита процедура за избор на административен ръководител - районен прокурор на Районна прокуратура - Видин, който ще се проведе на 09.04.2025 г.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ПРИЕМА** становището за притежаваните професионални качества на Илияна Атанасова Целова - изпълняващ функциите „административен ръководител – районен прокурор“ на Районна прокуратура – Видин.

**1.2.** **ИЗПРАЩА**, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Илияна Атанасова Целова - изпълняващ функциите „административен ръководител – районен прокурор“ на Районна прокуратура – Видин.

**1.3.** **ПРЕДОСТАВЯ** становището по т. 1.1. на Прокурорската колегия на Висшия съдебен съвет, на основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - районен прокурор на Районна прокуратура – Видин.

2. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Красимир Маринов Конов - изпълняващ функциите „административен ръководител – окръжен прокурор“ на Окръжна прокуратура – Варна, във връзка с открита процедура за избор на административен ръководител - окръжен прокурор на Окръжна прокуратура - Варна, който ще се проведе на 09.04.2025 г.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** **ПРИЕМА** становището за притежаваните професионални качества на Красимир Маринов Конов - изпълняващ функциите „административен ръководител – окръжен прокурор“ на Окръжна прокуратура – Варна.

**2.2.** **ИЗПРАЩА**, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1. на Красимир Маринов Конов - изпълняващ функциите „административен ръководител – окръжен прокурор“ на Окръжна прокуратура – Варна.

**2.3.** **ПРЕДОСТАВЯ** становището по т. 2.1. на Прокурорската колегия на Висшия съдебен съвет, на основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – окръжен прокурор на Окръжна прокуратура – Варна.

3. Произнасяне по допустимостта на кандидатите - участници в процедури за избор на административни ръководители, открити с решение на Прокурорската колегия на Висшия съдебен съвет по протокол № 7/19.02.2025 г. (обн. ДВ, бр. 15/21.02.2025 г.) и определяне на дати за провеждане на събеседване с допуснатите кандидати.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – военно-апелативен прокурор на Военно-апелативна прокуратура, открита с решение на Прокурорската колегия на Висшия съдебен съвет по протокол № 7/19.02.2025 г. (обн. ДВ, бр. 15/21.02.2025 г.) следния кандидат:

***Административен ръководител – военно-апелативен прокурор на***

***Военно-апелативна прокуратура***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-6148/12.03.2025 г. | **Адалберт Живков Кръстев** | заместник на административния ръководител - заместник-военно-апелативен прокурор на Военно-апелативна прокуратура, изпълняващ функциите "административен ръководител" на органа |

**3.2. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Софийска районна прокуратура, открита с решение на Прокурорската колегия на Висшия съдебен съвет по протокол № 7/19.02.2025 г. (обн. ДВ, бр. 15/21.02.2025 г.) следния кандидат:

***Административен ръководител – районен прокурор на***

***Софийска районна прокуратура***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-6458/21.03.2025 г. | **Стиляна Димитрова Георгиева** | Прокурор в Районна прокуратура - Перник |

**3.3. ОБЯВЯВА**, на основание чл. 194а, ал. 4 от Закона за съдебната власт, списъци с допуснатите кандидати за участие в изборите по т. 3.1 и т. 3.2 на интернет страницата на Висшия съдебен съвет.

**3.4. ПРЕДЛАГА** **НА ПРОКУРОРСКАТА КОЛЕГИЯ НА ВИСШИЯ СЪЕДЕБЕН СЪВЕТ ДА ОПРЕДЕЛИ ДАТИ** за провеждане на събеседване с допуснатите кандидати в процедури за избор на административни ръководители, открити с решение на Прокурорската колегия на Висшия съдебен съвет по протокол № 7/19.02.2025 г. (обн. ДВ, бр. 15/21.02.2025 г.), както следва:

* Военно-апелативна прокуратура: 30.04.2025 г.;
* Софийска районна прокуратура: 14.05.2025 г.

**3.5. ВНАСЯ** предложението по т. 3.4. в заседанието на Прокурорската колегия на Висшия съдебен съвет, насрочено на 02.04.2025 г., за разглеждане и произнасяне.

4. Откриване на процедури за избор на административни ръководители в органи на съдебната власт.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТКРИЕ,** на основание чл. 167, ал. 2, във връзка с чл. 194а, ал. 1 от ЗСВ, процедури за избор на административни ръководители в органите на съдебната власт, както следва:

- Окръжна прокуратура – Добрич – изтичащ мандат;

- Окръжна прокуратура – Стара Загора – изтичащ мандат;

- Окръжна прокуратура – Ямбол – изтичащ мандат.

**4.2.** В едномесечен срок от датата на обнародване на свободните длъжности в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - vss@vss.justice.bg или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

**4.3.** Решението да се обнародва в „Държавен вестник“ и да се публикува на Интернет страницата на Висшия съдебен съвет.

**4.4. ВНАСЯ** предложението в заседанието на Прокурорската колегия на Висшия съдебен съвет, насрочено за 02.04.2025 г., за разглеждане и произнасяне.

5. Предложение от изпълняващия функциите „административен ръководител“ на Окръжна прокуратура - София за оптимизиране щатната численост на органа и назначаване на Марин Александров Малчев - прокурор в Софийска районна прокуратура, на длъжност „заместник на административния ръководител - заместник-окръжен прокурор" на Окръжна прокуратура - София.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 30, ал. 5, т. 4 от ЗСВ, пета щатна длъжност "заместник на административния ръководител - заместник-окръжен прокурор" на Окръжна прокуратура – София чрез трансформиране на 1 (една) свободна длъжност „прокурор" от щата на органа в 1 (една) щатна длъжност "заместник на административния ръководител - заместник-окръжен прокурор", считано от датата на вземане на решението.

**5.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ**, на основание чл. 160, във връзка с чл. 168, ал. 3 от ЗСВ, Марин Александров Малчев – прокурор в Софийска районна прокуратура, на длъжност „заместник на административния ръководител - заместник-окръжен прокурор" на Окръжна прокуратура - София, с ранг „прокурор в АП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

**5.3. ВНАСЯ** предложенията в заседанието на Прокурорската колегия на Висшия съдебен съвет, насрочено на 02.04.2025 г., за разглеждане и произнасяне.

6. Молби от магистрати, за откриване на процедури за преназначаване по реда на чл. 194, ал. 1 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСТАВИ БЕЗ УВАЖЕНИЕ** молбата от Марина Иванова Христова – прокурор в Районна прокуратура – Монтана, за откриване на процедура по реда на чл. 194, ал. 1 от ЗСВ и преназначаването ѝ от Районна прокуратура – Монтана в Районна прокуратура – Ботевград.

*Мотиви: Прокурорската колегия на Висшия съдебен съвет (Колегията) е сезирана от* *Марина Иванова Христова – прокурор в Районна прокуратура – Монтана, с поредна молба с вх. № ВСС-5970/07.03.2025 г. за преназначаване на длъжност „прокурор“ в Районна прокуратура – Ботевград по реда на чл. 194, ал. 1 от ЗСВ, с изложени мотиви, свързани с кадровото състояние на двете прокуратури. През 2023 г., във връзка с устройването ѝ на длъжност „прокурор“, младшият магистрат тогава - Марина Иванова Христова от Районна прокуратура – Монтана, изрази желание за назначаването ѝ в Районна прокуратура – Ботевград. Съгласно чл. 243 от ЗСВ, Прокурорската колегия на Висшия съдебен съвет, като взе предвид кадровото състояние и натовареността на двете прокуратури, с решение по протокол № №27/19.07.2023 г. я назначи на свободна длъжност „прокурор“ в Районна прокуратура – Монтана. С решение по протокол № 16/17.04.2024 г., т. 6.1., Колегията остави без уважение молбата ѝ с искане за преместване на основание чл. 194, ал. 1 от ЗСВ от Районна прокуратура – Монтана в Районна прокуратура – Ботевград, с оглед извършения анализ на кадровото състояние на двете прокуратури, както и данните за тяхната натовареност за 2023 г.*

*Във връзка с постъпилата от прокурор Христова нова молба и за установяване на необходимостта от откриване на процедура по реда на чл. 194, ал. 1 от ЗСВ от Районна прокуратура – Монтана в Районна прокуратура – Ботевград, Комисията по атестирането и конкурсите към Прокурорската колегия (Комисията) съобрази изискванията на действащите Правила за преместване по реда на чл. 194 от ЗСВ. Важно условие за откриване на процедура по чл. 194, ал. 1 от ЗСВ е констатирана нужда от кадрово обезпечаване на високо натоварен орган, за сметка на друг, за когото е установена трайно ниска натовареност, което да позволи намаляване на заетата му щатна численост, без това да се отрази на работата на органа.*

*Комисията извърши повторен анализ, от който отново установи, че при намаляване броя на заетите длъжности чрез преназначаване по реда на чл. 194, ал. 1 от ЗСВ, Районна прокуратура – Монтана няма да бъде кадрово обезпечена, а също така натовареността ще бъде по-висока от тази на Районна прокуратура – Ботевград, което ще затрудни дейността ѝ. Така условието за откриване на процедура по реда на чл. 194, ал. 1 от ЗСВ няма да бъде изпълнено.*

*Справка за натовареността на прокурорите в Районна прокуратура – Монтана и Районна прокуратура – Ботевград за периода 2021 – 2023 г. и първото полугодие на 2024 г.*



*Съобразно изложеното обобщение, вземайки предвид кадровото състояние на двете прокуратури, както и данните за тяхната натовареност за периода 2021 -2023 г. и първото полугодие на 2024 г., Комисията по атестирането и конкурсите към Прокурорската колегия, счита, че липсват предпоставки за откриване на процедура за преназначаване по реда на чл. 194, ал. 1 от ЗСВ на 1 (един) прокурор от Районна прокуратура – Монтана в Районна прокуратура – Ботевград и молбата на Марина Иванова Христова – прокурор в Районна прокуратура – Монтана за преназначаването ѝ на длъжност „прокурор“ в Районна прокуратура – Ботевград, следва да бъде оставена без уважение.*

**6.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСТАВИ БЕЗ УВАЖЕНИЕ** молбата от Румен Красимиров Койнов – прокурор в Районна прокуратура – Шумен, за откриване на процедура по реда на чл. 194, ал. 1 от ЗСВ и преназначаването му от Районна прокуратура – Шумен в Районна прокуратура – Пловдив.

*Мотиви: Възможностите за преназначаване на магистрати, без провеждането на конкурс, са разписани в разпоредбата на чл. 194 от ЗСВ.*

*Разпоредбата на ал. 1 е относима в случаите на закриване на орган на съдебната власт или намаляване числеността на броя на заетите длъжности в него, като и в двата случая съответните длъжности се разкриват в друг равен по степен орган на съдебната власт. Основен критерий за откриването на процедура по този ред е установена необходимост от кадрово обезпечаване на високо натоварен орган, за сметка на друг, с отчетена трайно ниска натовареност, позволяваща намаляване на заетата му щатна численост, без това да се отрази на работата му.*

*Прокурорската колегия на Висшия съдебен съвет (Колегията), е сезирана от Румен Красимиров Койнов – прокурор в Районна прокуратура – Шумен със заявление с вх. № ВСС-6405/20.03.2025 г. с искане за преназначаване на длъжност „прокурор“ в Районна прокуратура – Пловдив по реда на чл. 194, ал. 1 от ЗСВ, с изложени мотиви от семейно, финансово и здравословно естество.*

*Във връзка с предходна процедура по реда на чл. 194 ал. 1 от ЗСВ, открита с решение на Прокурорската колегия, по протокол № 18/08.05.2024 г., т. 3.1., участие в която е заявил и прокурор Румен Койнов, е постъпило становище от административния ръководител и магистрати от Районна прокуратура – Шумен, в което изразяват отрицателното си мнение относно откритата процедура, като изтъкват, че преназначаването на прокурор от органа ще доведе до затруднение в работата, кадрова необезпеченост, както и сериозна демотивация и чувство за несправедливост на останалите прокурори в прокуратурата. Относно същата процедура, в становището от отдел 06 „Административен“ във Върховна прокуратура, съгласувано от изпълняващия функциите „главен прокурор“, подробно е разгледано кадровото състояние на Районна прокуратура – Шумен, както и натовареността на прокурорите в нея. Констатирано е, че след 01.01.2020 г. щатната численост на Районна прокуратура – Шумен е включвала общо 23 (двадесет и три) прокурорски щата, като към настоящия момент те са 18 (осемнадесет), съответно е налице намаление с пет прокурорски щата в продължение на четири години. Настъпилите кадрови промени в Районна прокуратура – Шумен след 01.01.2020 г. и отчетената натовареност на магистратите в органа, евентуалното преместване на още един прокурор ще се отрази значително както върху натовареността на прокурорите, така и върху качественото изпълнение на функционалните им задължения. Съобразявайки постъпилите становища на административния ръководител на Районна прокуратура – Шумен и прокурори от същата прокуратура, както и становището от изпълняващия функциите „главен прокурор“, Прокурорската колегия на Висшия съдебен съвет е преценила, че закриването на 1 (една) длъжност „прокурор“ в Районна прокуратура – Шумен, ще доведе до кадрови дефицит, затруднения в организацията на работата на прокуратурата и увеличаване натовареността на магистратите в органа. С оглед констатираните изводи, Колегията с решение по протокол № 26/03.07.2024 г. е прекратила процедурата по чл. 194, ал. 1 от ЗСВ за преназначаване на 1 (един) прокурор от Районна прокуратура – Шумен в Районна прокуратура – Хасково.*

*Във връзка с постъпилото от прокурор Койнов ново заявление и за установяване на необходимостта от откриване на процедура по реда на чл. 194, ал. 1 от ЗСВ от Районна прокуратура – Шумен в Районна прокуратура – Пловдив, Комисията по атестирането и конкурсите към Прокурорската колегия (Комисията), извърши анализ на кадровото състояние и натовареност на Районна прокуратура – Шумен, от което установи, че няма промяна в кадровото състояние на органа от 18 (осемнадесет) магистратски длъжности, разпределени както следва:*

* *1 (една) заета длъжност „административен ръководител – районен прокурор“;*
* *2 (две) длъжности „заместник на административния ръководител – заместник-районен прокурор“, едната от които е вакантна;*
* *12 (дванадесет) длъжности „прокурор“, 2 (две) от които са вакантни. Едната свободна длъжност „прокурор“ е обявена на конкурс за първоначално назначаване в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г.;*
* *3 (три) вакантни длъжности „младши прокурор“, от които:*

*- една е обявена на централизиран конкурс,* *като одобреният, с решение на Колегията по протокол № 28/17.07.2024 г. кандидат към момента провежда задължителното 9-месечното обучение по чл. 249, ал. 1, т. 1 от ЗСВ в НИП. По отношение на него, през 2025 г., след успешно завършване на обучението, предстои назначаването му по реда на чл. 258а, ал. 3 от ЗСВ на длъжност „младши прокурор“ в органа.;*

*- две са обявени на централизиран конкурс през 2025 г., като длъжностите предстои да бъдат усвоени през 2026 г.*

*В Районна прокуратура – Шумен при утвърден магистратски щат от 18 (осемнадесет) длъжности, към момента реално в органа работят 12 (дванадесет) прокурори.*

*Съгласно актуалното щатно разписание, в Районна прокуратура - Пловдив разполага с 69 (шестдесет и девет) щатни длъжности, разпределени, както следва:*

* *1 (една) заета длъжност „административен ръководител“;*
* *6 (шест) заети длъжности „заместник на административния ръководител“;*
* *58 (петдесет и осем) длъжности „прокурор“, от които 5 (пет) са вакантни.*

*Наличните 4 (четири) щатни длъжности „младши прокурор“ в Районна прокуратура – Пловдив са разпределени, както следва :*

*- 1 (една) е обявена през 2024 г. на централизиран конкурс, като одобреният, с решение на Колегията по протокол № 28/17.07.2024 г. кандидат към момента провежда задължителното 9-месечното обучение по чл. 249, ал. 1, т. 1 от ЗСВ в НИП. По отношение на него, през 2025 г., след успешно завършване на обучението, предстои назначаването му по реда на чл. 258а, ал. 3 от ЗСВ на длъжност „младши прокурор“ в органа.*

*- 1 (една) е заета от младшия прокурор от конкурс 2023 г., чийто двугодишен срок на назначение по чл. 240, ал. 1 от ЗСВ изтича през юли 2026 г.*

*- 2 (две) длъжности са усвоени от обявения през 2022 г. конкурс, като срокът на назначение по чл. 240, ал. 1 от ЗСВ на младшите прокурори изтича през 2025 г.*

*В Районна прокуратура – Пловдив 4 (четирите) вакантни длъжности „прокурор“, могат да послужат за устройването на младшите прокурори в органа – две през 2025 г, по една през 2026 г. и 2027 г.*

*При описаното кадрово състояние на двете прокуратури, впечатление правят данните за натовареност на магистратите за тригодишен период 2021-2023 г. и първото полугодие на 2024 г., като Районна прокуратура – Пловдив е с натовареност над средната за страната, а натовареността на магистратите в Районна прокуратура – Шумен – близка до средната за страната:*

*Справка за натовареността на прокурорите в Районна прокуратура – Пловдив и Районна прокуратура – Шумен за периода 2021 – 2023 г. и първото полугодие на 2024 г.*



*Преди да бъде открита процедура по чл. 194, ал. 1 от ЗСВ, следва да бъде установена необходимост от кадрово обезпечаване на прокуратурата, за която се отчита много висока натовареност, с разкриване на нови щатни магистратски длъжности и съответно намаляване щатната численост на друга прокуратура, с установена трайно ниска натовареност. В конкретния случай, категорично не е налице условие за намаляване щатната численост на Районна прокуратура – Шумен, тъй като няма трайно установена ниска натовареност или тенденция за такава, съобразно посочените по-горе статистически данни.*

*Във връзка с горното, Комисията счита, че при намаляване броя на заетите длъжности чрез преназначаване по реда на чл. 194, ал. 1 от ЗСВ, Районна прокуратура – Шумен няма да бъде кадрово обезпечена, което ще затрудни дейността ѝ. Така условието за откриване на процедура по реда на чл. 194, ал. 1 от ЗСВ (установена необходимост от кадрово обезпечаване на високо натоварен орган, за сметка на друг, с отчетена трайно ниска натовареност, позволяваща намаляване на заетата му щатна численост, без това да се отрази на работата му) няма да бъде изпълнено. Още повече, съгласно действащите Правила за преместване по реда на чл. 194 от ЗСВ, решението за откриване на процедурата се съобщава на всички прокурори в органа, което задължава Прокурорската колегия да предостави възможност и на другите магистрати да участват в нея.*

*Съобразно изложеното обобщение, вземайки предвид кадровото състояние на двете прокуратури, Комисията по атестирането и конкурсите към Прокурорската колегия, счита, че липсват предпоставки за откриване на процедура за преназначаване по реда на чл. 194, ал. 1 от ЗСВ на 1 (един) прокурор от Районна прокуратура – Шумен в Районна прокуратура – Пловдив и молбата на Румен Красимиров Койнов – прокурор в Районна прокуратура – Шумен за преназначаването му на длъжност „прокурор“ в Районна прокуратура – Пловдив, следва да бъде оставена без уважение.*

**6.3.** Решенията по т. 6.1. и 6.2. могат да се обжалват пред Върховния административен съд в 14-дневен срок от съобщаването им.

**6.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено на 02.04.2025 г., за разглеждане и произнасяне.

7. Предложение от изпълняващия функциите „главен прокурор“ на Република България за командироване на Олег Иванов Димитров – прокурор в Окръжна прокуратура – Монтана във Върховна касационна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Олег Иванов Димитров – прокурор в Окръжна прокуратура – Монтана във Върховна касационна прокуратура. При издаването на заповедта за командироване, следва да се съобрази предходната заповед, с която прокурор Димитров е командирован, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**7.2.** Решението да се изпрати на Върховна касационна прокуратура за сведение.

8. Молба от Виктор Павлинов Русев – младши прокурор в Районна прокуратура – Самоков за командироване в Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Виктор Павлинов Русев – младши прокурор в Районна прокуратура – Самоков в Софийска районна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**8.2.** Решението да се изпрати на Върховна касационна прокуратура за сведение.

9. Искане от административния ръководител на Софийска градска прокуратура за командироване на Петя Иванова Атанасова – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Петя Иванова Атанасова – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предходната заповед, с която прокурор Атанасова е командирована, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**9.2.** Решението да се изпрати на Върховна касационна прокуратура и на административния ръководител на Софийска градска прокуратура, за сведение.

10. Искане от административния ръководител на Софийска градска прокуратура за командироване на Георги Любенов Мойсев – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Георги Любенов Мойсев – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предходната заповед, с която прокурор Мойсев е командирован, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**10.2.** Решението да се изпрати на Върховна касационна прокуратура и на административния ръководител на Софийска градска прокуратура, за сведение.

11. Искане от административния ръководител на Софийска градска прокуратура за командироване на Мария Иванова Николова – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Мария Иванова Николова – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**11.2.** Решението да се изпрати на Върховна касационна прокуратура и на административния ръководител на Софийска градска прокуратура, за сведение.

12. Искане от административния ръководител на Софийска градска прокуратура за командироване на Светлана Костова Георгиева – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Светлана Костова Георгиева – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**12.2.** Решението да се изпрати на Върховна касационна прокуратура и на административния ръководител на Софийска градска прокуратура, за сведение.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

13. Предложение от административния ръководител на Районна прокуратура – Бургас за периодично атестиране на Живка Павлова Мангърова - прокурор в Районна прокуратура – Бургас.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Живка Павлова Мангърова - прокурор в Районна прокуратура – Бургас, за периода 31.03.2020 г. – 31.03.2025 г.

**13.2.** **ВЪЗЛАГА** на постоянната атестационна комисия при Апелативна прокуратура – Бургас, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

14. Предложение от административния ръководител на Районна прокуратура – Пловдив за периодично атестиране на Ваня Атанасова Прокопова – прокурор в Районна прокуратура – Пловдив.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Ваня Атанасова Прокопова – прокурор в Районна прокуратура – Пловдив, за периода 31.03.2020 г. – 31.03.2025 г.

**14.2.** **ВЪЗЛАГА** на постоянната атестационна комисия при Апелативна прокуратура – Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

15. Предложение от административния ръководител на Районна прокуратура – Плевен за периодично атестиране на Мария Цветанова Георгиева – заместник-административен ръководител – заместник-районен прокурор на Районна прокуратура – Плевен.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Мария Цветанова Георгиева – заместник-административен ръководител – заместник-районен прокурор на Районна прокуратура – Плевен, за периода 31.03.2020 г. – 31.03.2025 г.Оценяването следва да обхване общите и специфични критерии за атестиране, по аргумент от чл. 11, ал. 5 от Наредба № 3/23.03.2017 г.

**15.2.** **ВЪЗЛАГА** на постоянната атестационна комисия при Апелативна прокуратура – Велико Търново, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

16. Предложение от административния ръководител на Окръжна прокуратура – Бургас, за повишаване на Соня Йовчева Петрова – прокурор в Окръжна прокуратура – Бургас, с ранг „прокурор в АП“, на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Соня Йовчева Петрова – прокурор в Окръжна прокуратура – Бургас, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**16.2. ВНАСЯ** предложението в заседанието на Прокурорската колегия на Висшия съдебен съвет, насрочено за 02.04.2025 г., за разглеждане и произнасяне.

17. Предложение от административния ръководител на Окръжна прокуратура – Бургас, за повишаване на Благовест Димитров Вангелов – прокурор в Окръжна прокуратура – Бургас, с ранг „прокурор в АП“, на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Благовест Димитров Вангелов – прокурор в Окръжна прокуратура – Бургас, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**17.2. ВНАСЯ** предложението в заседанието на Прокурорската колегия на Висшия съдебен съвет, насрочено за 02.04.2025 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

18. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**18.1.** При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП - Плевен | **Стефан Александров Димитров** | заместник-административенръководител - заместник -районен прокурор | **Стелиана Кожухарова** |
| **2** | СГП | **Ахмед Хюсменов Кокоев** | прокурор | **Пламен Найденов** |

ДОПЪЛНИТЕЛНИ ТОЧКИ

РАЗНИ

19. Предложение за поощряване на Георги Иванов Банков – освободен, с решение на Прокурорската колегия на Висшия съдебен съвет по протокол № 11/26.03.2025 г., от заеманата длъжност „прокурор“ в Софийска градска прокуратура, считано от 01.04.2025 г.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**19.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ,** на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Георги Иванов Банков *(освободен, на основание чл. 165, ал. 1, т. 2 от ЗСВ, от заеманата длъжност „прокурор” в Софийска градска прокуратура, считано от 01.04.2025 г,. с решение по протокол № 11/26.03.2025 г. на Прокурорската колегия на Висшия съдебен съвет)* с отличие „личен почетен знак първа степен – златен“ и парична награда, в размер на 1500 лв. (хиляда и петстотин лева), за проявен висок професионализъм, безупречно и образцово изпълнение на служебните задължения и високи нравствени качества.

**19.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец април 2025 г.

**19.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 19.1. да се предостави на дирекция „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2025 г.

**19.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 02.04.2025 г., за разглеждане и произнасяне.

20. Заявление за отвод от резервен член на изпитната комисия за младши прокурори в края на обучението им в Националния институт на правосъдието.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**20.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** **ДА ОПРЕДЕЛИ** чрез жребий 1 (един) резервен член на изпитната комисия за младши прокурори в края на обучението им в Националния институт на правосъдието, на мястото на Елка Темелкова Ваклинова – прокурор в Софийска градска прокуратура.

**20.2. ВНАСЯ** предложението в заседанието на Прокурорската колегия на Висшия съдебен съвет, насрочено за 02.04.2025 г., за разглеждане и произнасяне.

21. Заявления за отвод от членове на конкурсната комисия, по обявения с решение на Прокурорската колегия на Висшия съдебен съвет по протокол № 04/29.01.2025 г. конкурс за младши прокурори в районните прокуратури.

*След проведено гласуване с вдигане на ръка и при обявения резултат 9 гласа „за“ и 0 гласа „против“ решението е взето без участието на г-н Огнян Дамянов, поради направен самоотвод,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**21.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) редовен член на конкурсната комисия за младши прокурори в районните прокуратури – хабилитиран учен по правни науки по съответната материя, на мястото на доц. д-р Христо Павлов Павлов – хабилитиран учен по правни науки в Бургаски свободен университет.

**21.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) резервен член на конкурсната комисия за младши прокурори в районните прокуратури – хабилитиран учен по правни науки по съответната материя, на мястото на проф. дн Георги Иванов Митов – хабилитиран учен по правни науки във Великотърновски университет „Св. Св. „Кирил и Методий“.

**21.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 02.04.2025 г., за разглеждане и произнасяне.

22. Заявления за отвод от членове на конкурсната комисия, по обявения с решение на Прокурорската колегия на Висшия съдебен съвет по протокол № 04/29.01.2025 г. конкурс за младши следователи в следствените отдели в окръжните прокуратури.

*След проведено гласуване с вдигане на ръка и при обявения резултат 9 гласа „за“ и 0 гласа „против“ решението е взето без участието на г-н Огнян Дамянов, поради направен самоотвод,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**22.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) редовен член на конкурсната комисия за младши следователи в следствените отдели в окръжните прокуратури – хабилитиран учен по правни науки по съответната материя, на мястото на проф. дн Георги Иванов Митов – хабилитиран учен по правни науки във Великотърновски университет „Св. Св. „Кирил и Методий“.

**22.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) резервен член на конкурсната комисия за младши следователи в следствените отдели в окръжните прокуратури – хабилитиран учен по правни науки по съответната материя, на мястото на доц. д-р Даниела Севдалинова Дончева – хабилитиран учен по правни науки в Пловдивски университет „Паисий Хилендарски“.

**22.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 02.04.2025 г., за разглеждане и произнасяне.

23. Жалба от Иванка Тороманова срещу недопускането ѝ до участие в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.)

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**23.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТХВЪРЛИ** жалбата на Иванка Тороманова срещу недопускането ѝ до участие в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.)

*Мотиви: Иванка Тороманова, кандидат в конкурса за първоначално назначаване в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025, с входящ номер ВСС-5440/26.02.2025 г. в законоустановения срок подаде възражение против решение на Комисия по атестирането и конкурсите към Прокурорската колегия на Висшия съдебен съвет (Комисията) за недопускането ѝ в конкурса.*

*Съгласно разпоредбата на чл. 182, ал. 1 от ЗСВ Комисията извърши проверка на документите на кандидатите подали заявление за участие в конкурса и с решение по протокол № 10/25.03.2025 г. недопусна Иванка Тороманова, тъй като същата не отговаря на изискването за стаж по чл. 164, ал. 1 от ЗСВ. В хода на проверката е установено, че кандидатката е завършилa висше образование по специалността "Право" през м. април 2004 г. и е придобила юридическа правоспособност на 05.12.2008 г. Към заявлението си представя нотариално-заверено копие на служебна книжка, от която е виден стаж като младши юрисконсулт (в периода от 09.11.2009 г. до 01.08.2011 г.), в размер на 01 г. 08 м. 22 д. и като младши експерт – юрист (в периода от 01.08.2011 г. до 01.05.2012 г.), в размер на 00 г. 09м. 00 д. В служебната книжка е вписан и стаж като младши експерт, старши експерт и главен експерт (в периода от 01.05.2012 г. до 01.03.2022 г.), в размер на 09 г. 10 м. 00 д. Според чл. 182, ал. 4, т. 6 от ЗСВ стажът по чл. 164 от ЗСВ се удостоверява с представянето на нотариално заверено копие от трудова/служебна и/или осигурителна книжка или друг документ. Предвидената от законодателя нотариално заверена форма по чл. 181, ал. 4, т. 6 от ЗСВ касае всички документи, които са относими към доказването на изискуемия юридически стаж за длъжността, за която се кандидатства. Кандидатът намира недопускането си за неоснователно, аргументирайки, че представения от нея нотариално-заверен препис от служебна книжка следва да се разглежда ведно с изготвената и подписана от нея автобиография, както и представените фотокопия на длъжностни характеристики. Релевира, че тези документи са представени, като „други документи, които по преценка на кандидата имат отношение към професионалните или нравствените му качества“, а за тях в разпоредбата на чл. 181, ал. 4, т.10 от ЗСВ, законодателят не извежда изискване за нотариална заверка. Безспорно, Комисията по атестирането и конкурсите разглежда документите на кандидатите в тяхната съвкупност, както и документите на г-жа Тороманова са разгледани в цялост. Именно поради това Комисията не споделя изложените доводи на кандидата, а намира, че длъжностните характеристики за заеманите от нея длъжности, са други документи, удостоверяващи съответния стаж по чл. 164, които се представят наред с нотариално заверения препис на служебната ѝ книжка и за които законодателят в разпоредбата на чл. 181, ал. 4, т. 6 от ЗСВ е извел изискването да бъдат също така представени в нотариално заверена форма. Именно от удостовереното в длъжностните характеристики изискване за завършено юридическо образование и придобита юридическа правоспособност за заемането на съответната експертна длъжност, може да се направи обоснован извод, че вписания в служебната книжка стаж е юридически. Тоест представените документи – служебна книжка и длъжностни характеристики, в тяхната кумулативност доказват притежавания от кандидата изискуем юридически стаж, но само ако са представени във формата, изисквана от законодателя, а именно – нотариално-заверени копия.*

*На следващо място Иванка Тороманова акцентира, че не разполага с оригиналите на длъжностните си характеристики. Същите са ѝ връчени от работодателя като фото-копия, поради което не е възможно да ги завери нотариално. Съгласно разпоредбата на чл. 7, ал. 6 от Наредба за длъжностните характеристики на държавните служители „екземпляр от утвърдената длъжностна характеристика се връчва на служителя, заемащ длъжността, и се подписва от него“, като чл. 9, ал. 3, предложение второ от раздел IV “Съхраняване на длъжностните характеристики“ от същата Наредба допълва, че екземпляр от длъжностната характеристика се предоставя на служителите в администрацията, назначени на съответните длъжности.*

*В заключение Комисията счита, че жалбата на Иванка Тороманова срещу недопускането ѝ до конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025г. за неоснователна и следва да бъде отхвърлена.*

**23.2.** Решението по т. 23.1 може да се обжалва пред Върховния административен съд в 7-дневен срок от обявяването му.

**23.3.** **ВНАСЯ** предложението в заседанието Прокурорската колегия на Висшия съдебен съвет, насрочено на 02.04.2025 г., за разглеждане и произнасяне.

24. Жалба от Йорданка Първанова срещу недопускането ѝ до участие в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.)

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**24.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТХВЪРЛИ** жалбата на Йорданка Първанова срещу недопускането ѝ до участие в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.)

*Мотиви: С решение по протокол № 10/25.03.2025 г., Комисията по атестирането и конкурсите към Прокурорската колегия на висшия съдебен съвет (Комисията) се произнесе по допустимостта на кандидатите в обявения, с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.), конкурс за първоначално назначаване на длъжност „прокурор“ в районните прокуратури. Списъците с допуснатите и недопуснатите до участие в конкурса кандидати, на основание чл. 182, ал. 2 от ЗСВ, са обявени на интернет страницата на Висшия съдебен съвет на 27.03.2025 г.*

*По отношение на подалата заявление за участие в конкурса кандидат – Йорданка Първанова, след извършената проверка, на основание чл. 182, ал. 1 от ЗСВ, Комисията установи, че същата не отговаря на изискването на чл. 164, ал. 1 от Закона за съдебната власт за наличие на 3 години юридически стаж, поради което същата не е недопусната до участие в процедурата.*

*В законоустановения 3-дневен срок от обявяване на списъците постъпи възражение от недопуснатия кандидат, в което същата излага съображения, че отговаря на условията за допускане до участие в конкурса като в допълнение на представените със заявлението за участие документи прилага фото-копие на акт за встъпване в длъжност „стажант с висше образование“ от 22.10.2021 г. и счита решението на Комисията за нейното недопускане до участие в процедурата е неоснователно.*

*Решението за обявяване на конкурса е обнародвано в Държавен вестник брой 13 от 14.02.2025 г. и съгласно чл. 11 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт (Наредбата) кандидатите подават заявление за участие в 14-днвевен срок от датата на обнародване на решението в Държавен вестник, с оглед на което срокът за прием на документи е до 28.02.2025 г., включително. Разпоредбата на чл. 182, ал. 1 от ЗСВ регламентира, че Комисията извършва проверка на документите и допуска за участие в конкурса всички кандидати, които отговарят на условията на чл. 181 от ЗСВ.*

*Йорданка Първанова е подала заявление за участие в процесния конкурс на 28.02.2025 г., видно от пощенското клеймо. Съгласно чл. 12, ал. 1 от Наредбата Комисията допуска кандидатите, които отговарят на условията по чл. 181 от ЗСВ, имат стажа по чл. 164 от ЗСВ към датата на подаване на документите и не са одобрени кандидати по реда на чл. 186, ал. 7 от ЗСВ. С решението си по протокол № 10/25.03.2025 г. Комисията е установила, че кандидатката е завършила висшето си образование по специалността "Право" с протокол на Държавната изпитна комисия на 26.04.2012 г. и според удостоверение от Министерство на правосъдието е придобила юридическа правоспособност на 18.01.2013 г. Видно от представената служебна бележка, издадена от Министерство на вътрешните работи, изпълнява длъжността „младши разследващ полицай“ от 01.03.2022 г. и съгласно чл. 164, ал. 8 от ЗСВ юридическият ѝ стаж към датата на подаване на документите – 28.02.2025 г. се равнява на 2 г. 11 м. и 27 дни.*

*Представеното от Йорданка Първанова фото-копие на Акт за встъпване в длъжност „стажант с висше образование към ОДМВР“ от 22.10.2021 г. не следва да се зачете за документ, удостоверяващ стаж по чл. 164 от ЗСВ, тъй като същият не е в изискуемата по чл. 181, ал. 4, т. 6 от ЗСВ форма, а именно – „нотариално заверено копие“. С оглед пълнота и анализ на всички документи и доводи от кандидата Комисията счита, че следва да отбележи, че съгласно разпоредбата на чл. 164, ал. 8 от ЗСВ за стаж по чл. 164, ал. 1 от ЗСВ се зачита и стажът на лица с висше юридическо образование на длъжност „разследващ полицай“ в системата на МВР. Предвид чл. 31, ал. 2 на Наредба № 8121з-344 от 25.07.2014 г. за назначаване на държавна служба в МВР, спечелилите конкурс кандидати за длъжности, за които се изисква задължителна първоначална професионална подготовка, най-напред се назначават за стажанти за периода на обучението и се изпращат на курс за първоначално обучение. Нещо повече, в утвърдения със Заповед № 8121з-140 от 24.01.2017 г. Класификатор на длъжностите в МВР липсва длъжност „стажант“, ето защо определянето на едно лице за стажант и изпращането му на курс за задължително професионално първоначално обучение не означава, че лицето реално заема длъжността, за която е спечелен конкурсът. Тъкмо обратното, според същият текст на наредбата успешно завършилите курса стажанти се назначават на длъжности в МВР. Според §18 от ДР на ЗМВР първоначалното професионално обучение е обучение за придобиване на основни знания и умения за изпълнение на задачите и дейностите на МВР, като съгласно чл. 173, ал. 1 от ЗМВР по време на първоначалното професионално обучение стажантите не могат да бъдат използвани за служба в структурите на МВР освен за целите на обучението. Поради което, Комисията не може да приеме, че по време на обучението същият може валидно да упражняват юридическа професия и съответно да придобива стаж по специалността.*

*С оглед на изложеното обобщение, Комисията счита, че жалбата на Йорданка Първанова срещу недопускането ѝ до конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025г. за неоснователна и следва да бъде отхвърлена.*

**24.2.** Решението по т. 24.1 може да се обжалва пред Върховния административен съд в 7-дневен срок от обявяването му.

**24.3.** **ВНАСЯ** предложението в заседанието Прокурорската колегия на Висшия съдебен съвет, насрочено на 02.04.2025 г., за разглеждане и произнасяне.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**